**Biopsi ry:n hallituksen kokous 7/2021**

**Discord, 7.4.2021 kello 17.00**

**Läsnä**: Frans Ek, Lauri Seppälä, Aino Ikonen, Jenni Rapakko, Jenni Keränen, Kaisla Walls, Laura Lassila, Tuulikki Suomela

**Lisäksi**: Emmi Eskelinen, Emma Pesu

**Pöytäkirja**

1. **Kokouksen avaus**

Kokous avattiin ajassa 17:03.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Puheenjohtajan valinta**

Kokouksen puheenjohtajaksi valittiin hallituksen varapuheenjohtaja Lauri Seppälä.

1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Aino Ikonen ja Jenni Rapakko.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Ilmoitusasioita ei ole.

1. **Raha-asiat**
2. **Varallisuus**

Biopsin pankkitilillä on 14 402,39 €.

1. **Sähköisesti hyväksytyt**

Sähköisesti hyväksyttyjä menoja ei ole.

1. **Hyväksyttävät**

Hyväksyttäviä menoja ei ole.

1. **Korvattavat**

Korvataan seuraavat:

1. Jenni Keränen - Palkkio pääaineinfon esiintyjille, 120€
2. **KopoSopo**

Kokousta seuraavana päivänä järjestetään kandien pääaineinfo.

1. **Toimintasuunnitelman läpikäynti**

Kävimme läpi hallituksen toimintasuunnitelman ja sovimme viimeisten muokkausten tekemisestä. Toimintasuunnitelmassa pyritään painottamaan kansainvälisyyttä, poikkitieteellisyyttä ja tasa-arvoa.

1. **Kevätkokous 2021**

Viime kokouksessa kevätkokouksen ajankohdaksi sovittiin alustavasti 22.4., mutta tämän toteutumiseksi toiminnantarkastajilta tarvittaisiin lausunto viimeistään 8.4.. Lausuntoa ei ole vielä saatu. Mikäli lausuntoa ei saada ajoissa, päätettiin, että pidetään kevätkokous vasta 28.4. klo 17:00. Tilinpäätös on jo tehty, talousarvio saadaan loppuviikosta. Toimintakertomus on työn alla. Kokouskutsu on lähetettävä viimeistään 15.4. mikäli aiemmin sovittu päivämäärä toteutuu.

1. **Tapahtumat**
2. **Menneet**
3. **Biopsi-Bioner etäbeerpong 25.3.**

Tapahtuma meni todella hyvin, siitä saatiin positiivista palautetta. Etäkonseptia kehuttiin hyväksi. Ihmiset viihtyivät tapahtumassa pidempäänkin.

1. **Tulevat**
2. **Maisterien virkistäytymisilta**

Näyttää siltä, että pandemiatilanne on paranemassa, joten tapahtumaa koitetaan lykätä ja järjestää ulkotapahtumana rajoitusten salliessa.

1. **Yritysetäkahvit 16. ja 19.4.**

Yritysvastaava lähetti jäsenistölle tänään kyselylomakkeen, jolla kartoittaa ihmisten kiinnostusta. Päivämäärät ovat varmistuneet, muutamalta yritykseltä odotetaan vielä vastausta osallistumisesta. Tapahtumasta tiedotetaan vielä Biopsin somessa ja viikkotiedotteessa.

1. **Biopsiskaba – Wappu edition**

Biopsiskaban infoviesti on lähetetty ja ilmoittautuminen on auki. Konsepti on sama kuin aiemmin tänä vuonna järjestetyssä biopsiskabassa. Tapahtuman palkintobudjetiksi sovittiin 15 €.

1. **Wappusitsit (haalarimerkki)**

Wappisitsit järjestetään yhteistyössä Reettorien ja Cortexin kanssa. Halukkaita toast mastereita on jo löytynyt muutama. Haalarimerkit tilataan myöhemmin, kun niiden hakeminen kerhikseltä on turvallista. Merkit on jo suunniteltu. Tapahtuman ilmoittautumiseen laitetaan kysymys omasta ainejärjestöstä ja siitä, haluaako haalarimerkin. Tällä tavalla saadaan laskettua tarkasti Biopsin osuus haalarimerkkimaksusta. Tapahtumaan tulee pieni osallistumismaksu. Ohjelmaa on myös tulossa.

1. **Biopsin Wappupiknik**

Loimu sponsoroi tapahtumaa 50 €:lla. Osallistujille jaetaan pienet paketit, pakettien haku hoidetaan todennäköisesti ulkona. Puheenjohtajan puhe hoidetaan zoom tai discord yhteydellä ja yhteiseen ohjelmaan kuuluu myös vanhojen kuvien katselua ym. Haalareita ei käytetä tapahtumassa ja osallistujia muistutetaan turvaväleistä ja kokoontumisrajoituksista.

1. **Amazing race**

Kyseessä on rastitapahtuma, mutta pandemiaturvallisuuden takia rasteilla ei ole pitäjiä vaan käytetään qr koodeja ohjeistukseen. Rasteilla on ohjeet seuraavaan rastiin. Spatikka ja Latte osallistuvat tapahtumaan omilla rasteillaan. Koronaturvallisuus huomioidaan porrastetuilla lähdöillä, pitämällä joukkueet erillään ja valitsemalla rastien paikoiksi ensisijaisesti puistoalueita ydinkeskustan sijasta.

1. **Talvirieha**

Talvirieha on päättynyt, osallistujia oli 20, joista yhdeksällä osallistujalla tuli palkintoon vaaditut viisi tehtävää täyteen. Palkinto päätetään, kun tiedetään tapahtumabudjetti. Osallistumismaksua ei ollut. Tapahtuma ei ollut erityisen suosittu.

1. **Alumnitoiminta**
2. **Kuulumisia alumnitapaamisesta**

23.3. pidettiin Tampereen alumnitapaaminen, jossa käytiin läpi Tampereen alumnit -konseptia. Tunin sivuilla on oma alumni osio. Alumnitoiminnan aloittamiseen ei saatu erityisen paljoa ohjeita, mutta saamme kysyttäessä neuvoja. Saimme tapahtuman luentokalvot sähköpostiimme. Alumnitoimintaa varten tärkeitä huomioita olivat seuraavat: Alumneille tärkeää on kavereiden tapaaminen ja tapahtumat, kuten sitsit, vujut ja kyykkä. Toisin kuin me opiskelijat, alumnit toivovat tapahtumien olevan viikonloppuna. Parhaat viestimiskanavat ovat some ja sähköpostilistat.

1. **Biopsin alumnitoiminta**

Biopsilla on alumnilomake, josta tulisi tiedottaa jäsenistölle. Kun alumneja on saatu tarpeeksi, heille voitaisiin luoda sähköpostilista, jolle lähetettäisiin alumnikirjeitä. Instagramissa voisi myös tiedottaa asioita. Alumnitarinat voisivat olla hyvä lisäys nettisivuille, ne olisivat hyödyllistä sekä nykyisille jäsenille että tuleville hakijoille. Sitseille alumnikiintiöt ja vujuille voisi jatkossa tehdä alumnikiintiöt.

1. **Tervehdys kansainvälisille opiskelijoille**

Trey pyysi meiltä tervetulokirjettä kv opiskelijoille, syksylle on varmistunut useita maisterivaiheen kv-opiskelijoita. Tervetulokirjeelle on annettu valmis pohja treyltä, Kaisla Walls ja Frans Ek kirjoittavat tervehdyksen.

1. **Hallituksen some-esittely**

Hallituksen jäsenet voisivat kirjoittaa nopeat esittelyt, jotka julkaistaisiin hallituksen instagram tilillä. Myös hallituslaisten my day olisi hauska idea. Tehdään esittelyt huhtikuun aikana ja mietitään my day -aikataulua myöhemmin

1. **Ympäristösuunnitelman hyväksyminen**

Emmi Eskelinen on ympäristövastaavana suunnitellut Biopsille ympäristötavoitteet. Tavoitteet käytiin läpi ja hyväksyttiin. Tavoitteisiin kuuluu kierrätys kerhiksellä ja tapahtumissa, roskan vähentäminen esimerkiksi kertakäyttöastioita välttelemällä, ympäristöasioista tiedottaminen ja mahdollisesti ympäristöaiheisen tapahtuman järjestäminen. Ympäristötavoitteet laitetaan Biopsin nettisivuille sekä suomeksi että englanniksi. Lisäksi vujuilla ja yrityskahveilla käytetään reilun kaupan kahvia.

1. **Slackin käyttö**

Slack sovellus on ollut koeajalla. Slack on kätevä monine kanavineen, mutta kaikki eivät ole saaneet ilmoituksia slackissa käydyistä keskusteluista. Päätettiin yrittää ilmoitusten korjaamista ja jatkaa slackin käyttöä.

1. **META**

Saimme sähköpostia hankkeesta, joka tukee treyn alla toimivien järjestöjen tapahtumia. Voisimme hakea tukea vujujen järjestämiseen.

Janette Hinkka ja Kristina Lehtinen saivat tiedekunnan opetuspalkinnon, jonka saajiksi heitä suosittelimmekin. Asiaa voitaisiin juhlistaa Biopsin somessa ja viikkotiedotteessa.

1. **Seuraavan kokouksen ajankohta**(19.4. klo 17?)

Seuraavan kokouksen ajankohdaksi päätettiin 12.4. klo 17:30. Kokouksia kokeillaan järjestää hieman tiheämmin, sillä käsiteltävää asiaa on ollut paljon ja kahden viikon välein pidettävät kokoukset venyvät lähes aina yli kahteen tuntiin.

1. **Kokouksen päätös**

Kokous päätettiin ajassa 19:26.